Okresná prokuratúra Veľký Krtíš 
Banícka 3, 990 80 Veľký Krtíš

Číslo: Pv 300/14/6610	Veľký Krtíš, 18.11.2015 
EEČ : 2-50-61-2015

U Z N E S E N I E

Trestná vec:	obv. XXXXX a spol. 
Trestný čin:	Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Veľký Krtíš

Podľa § 217 odsek 1 Trestného poriadku vyslovujem, že obvinení:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Slovensko
	väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  
2. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Slovensko
	väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  
3. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Slovensko
	väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 26.8.2014 spisová značka Pv 300/14/6610 ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 22.02.2014 po predchádzajúcej vzájomnej dohode sa v nočných hodinách stretli na ul. Družstevnej v obci XXXXX, preliezli oplotenie rodinného domu č. 338/10 v zadnej časti dvora a z odstaveného prívesu za traktorom odcudzili 10ks železných rúr o dĺžke 2,5 – 3 m, zo zeme zobrali 3ks železných profilov o dĺžke 5 m a 3ks železných vinklov o dĺžke 5 m, železné veci naložili na káričku, otvorili si vchodovú bránu dvora, cez ktorú veci odviezli domov k XXXXX, kde ich popílili na menšie kusy a odniesli do zberne druhotných surovín v XXXXX, za čo im bola vyplatená suma 87,40€, ktorú si rozdelili medzi seba, čím krádežou železa spôsobili XXXXX, nar. XXXXX, bytom XXXXX, ul. XXXXX, škodu vo výške 300€.    

Uznesením prokurátora Okresnej prokuratúry XXXXX zo dňa 26.8.2014, spisová značka Pv 300/14/6610 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
2. XXXXX, dátum narodenia: XXXXX  
	12 mesiacov
3. XXXXX, dátum narodenia: XXXXX  
	12 mesiacov
 
Odôvodnenie: 
       Uznesením prokurátora Okresnej prokuratúry vo Veľkom Krtíši sp. zn. Pv 300/14/6610 zo dňa 26.08.2014 s právoplatnosťou od 06.10.2014 bolo trestné stíhanie obvinených XXXXX, XXXXX a XXXXX pre prečin krádeže podľa § 212 ods. 2 písm. a Tr. zák. spolupáchateľstvom podľa § 20 Tr. zák. a pre prečin porušovania domovej slobody podľa § 194 ods. 1 Tr. zák. spolupáchateľstvom podľa § 20 Tr. zák. podmienečne zastavené podľa § 216 ods. 1 písm. a, b, c Tr. por. Všetkým trom obvineným bola určená skúšobná doba v trvaní 1 roka odo dňa právoplatnosti predmetného uznesenia. 

        Po uplynutí skúšobnej doby boli na obvinených vyžiadané správy a to jednak z Okresného úradu XXXXX, odboru všeobecnej vnútornej správy, podľa ktorého menovaní obvinení nemajú v evidencii priestupkov od roku 2014 do dňa podania správy, t. j. do 21.10.2015 žiadny záznam.  Ďalej bola vyžiadaná správa z Obvodného oddelenia PZ XXXXX, podľa ktorej obvinení nie sú evidovaní ako páchatelia trestného činu, resp. priestupku. Podľa lustrácie v systéme AVÍZO v súčasnej dobe nie sú trestne stíhaní.  Podľa správy obce XXXXX sa všetci traja obvinení vo svojom bydlisku správajú slušne a v skúšobnej dobe sa nedopustili protiprávneho konania. V odpise registra trestov u všetkých troch obvinených nefiguruje žiaden záznam o trestnej činnosti spáchanej v skúšobnej dobe.

        Na základe uvedeného mám za preukázané, že obvinení XXXXX, XXXXX a XXXXX viedli v skúšobnej dobe podmienečne zastaveného trestného stíhania riadny život. 

        Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo  o pokračovaní v trestnom stíhaní vydá uznesenie. 

     Vzhľadom k horeuvedenému som preto rozhodol tak, ako je to uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Martin Džavoronok 
	 prokurátor